Мы махуэхэм
Гъатхэпэм и 19, щэбэт
ЩIым и дунейпсо сыхьэт ирагъэкIуэкI. Мы гъэм ар гъатхэпэм и 19-м сыхьэт 20-рэ дакъикъэ 30 — сыхьэт 21-рэ дакъикъэ 30 зэманым кърагъэубыдэну траухуащ. Акцэм къызэрыщыгъэлъэгъуамкIэ, абдежым дунейм и дэнэ щIыпIи уэздыгъэхэр зэуэ щагъэункIыфIынущ, электроIэмэпсымэхэри къыщрачынущ.
Арктикэм и махуэр Саха (Якутие) Республикэм щагъэлъапIэ
Iуэхутхьэбзэ зыхуащIэм и дунейпсо махуэщ
Урысейм и псыщIагъырыкIуэ кхъухьхэм къулыкъу щызыщIэхэм я махуэщ
Финляндием щагъэлъапIэ цIыхухэр я хуитыныгъэкIэ зэхуэгъэдэным и махуэр
1899 гъэм Петербург щыяпэу а къалэм къыщызэIуахащ «ДэIэпыкъуэгъу псынщIэ» станц.
1906 гъэм император Николай ЕтIуанэм унафэ къыдигъэкIащ Балтие тенджызым и псыщIагъырыкIуэ къарухэр къызэгъэпэщыным теухуауэ.
1922 гъэм Москва и Шаболовкэ щIыпIэм лэжьэн щыщIидзащ радионэтынхэр «зэбгрызых» чэщанэм.
Совет кхъухьлъатэзехуэ Iэзэ, Совет Союзым и ЛIыхъужь цIэр щэнейрэ япэу зыфIаща, авиацэм и маршал Покрышкин Александр къызэралъхурэ илъэси 103-рэ ирокъу.
Композитор, УФ-м щIыхь зиIэ и артист Къашыргъэ Билал и ныбжьыр илъэс 86-рэ ирокъу.
КъэфакIуэ, КъБР-м щIыхь зиIэ и артисткэ ДзыхьмыщI Зарэ къыщалъхуа махуэщ.
УэрэджыIакIуэ, актёр, УФ-м и цIыхубэ артист Леонтьев Валерий и ныбжьыр илъэс 67-рэ ирокъу.
УэрэджыIакIуэ, жылагъуэ лэжьакIуэ, Урысей Федерацэм и цIыхубэ артисткэ, «Русская песня» ансамблым и къызэгъэпэщакIуэ икIи и унафэщI Бабкинэ Надеждэ и ныбжьыр илъэс 66-рэ ирокъу.
США-м щыщ актёр цIэрыIуэ, а къэралым и саугъэт куэдым я лауреат Уиллис Брюс и ныбжьыр илъэс 61-рэ ирокъу.
Урысей политик, экономист, экономикэ щIэныгъэхэм я доктор Гайдар Егор къызэралъхурэ илъэс 60 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 10 — 12, жэщым къешх-къесу щыщытынущ, хуабэр градуси 2 — 4 щыхъунущ.
Гъатхэпэм и 20, тхьэмахуэ
Насыпым и дунейпсо махуэщ
ЩIым и махуэщ
Астрологием и дунейпсо махуэщ
Франкофонием (франджыбзэм щрипсалъэ щIыналъэхэм я зэгухьэныгъэм) и махуэщ. Абы хохьэ къэрал 56-рэ.
Лы мышхыным и дунейпсо махуэщ
Башкирием автономие щигъуэта махуэщ
Тунисым и щхьэхуитыныгъэм и махуэщ
1535 гъэм Урысейм япэ дыдэу ахъшэ реформэ щрагъэкIуэкIащ.
1930 гъэм Москва авиационнэ институт къыщызэIуахащ.
1944 гъэм Дохъушыкъуей спирт заводым, зэрагъэпэщыжа нэужь, лажьэу щIидзэжащ.
1992 гъэм Урысей Федерацэм и ЛIыхъужь цIэмрэ «Дыщэ вагъуэ» медалымрэ ягъэуващ.
«ЩIыхь» орденым и нагъыщищри зыхуагъэфэща Мусэ Менлы къызэралъхурэ илъэси 106-рэ ирокъу.
Урысей пианист, СССР-м и цIыхубэ артист, Социалист Лэжьыгъэм и ЛIыхъужь Рихтер Святослав къызэралъхурэ илъэси 101-рэ ирокъу.
Композитор, КъШР-м гъуазджэхэмкIэ щIыхь зиIэ и лэжьакIуэ Абдокъуэ Юрэ и ныбжьыр илъэс 49-рэ ирокъу.
Урысей актрисэ, теленэтынхэр езыгъэкIуэкI Стриженовэ Екатеринэ и ныбжьыр илъэс 48-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, махуэм уэс тIэкIу къыщесынущ. ЩIыIэр махуэм градуси 3 — 1, жэщым градуси 5 — 3 щыхъунущ.
Гъатхэпэм и 21, блыщхьэ
Лъэпкъ зэхэгъэж зэращIым ебэныным и дунейпсо махуэщ
Усыгъэм и дунейпсо махуэщ
Гуащэ зыщIым и дунейпсо махуэщ
Даун узыфэр зыпкърытхэм я дунейпсо махуэщ
Мэзхэм я дунейпсо махуэщ
Гуащэ театрым и дунейпсо махуэщ
КъуэкIыпIэ Гъунэгъум хыхьэ къэралхэм щагъэлъапIэ Анэм и махуэр
Гъэрэ щIырэ щызэхэкI махуэщ
1918 гъэм Къэбэрдеймрэ Балъкъэрымрэ Совет властыр щагъэуващ.
1935 гъэм Персием и цIэр ИранкIэ зэрахъуэкIащ.
Нэмыцэ композитор цIэрыIуэ Бах Иоганн Себастьян къызэралъхурэ илъэс 331-рэ ирокъу.
Совет уэрэджыIакIуэ, актёр, СССР-м и цIыхубэ артист Утёсов Леонид (и цIэ-унэцIэ дыдэр Лазарь Вайсбейнщ) къызэралъхурэ илъэси 121-рэ ирокъу.
ТхакIуэ Махъсидэ Залымхъан къызэралъхурэ илъэси 106-рэ ирокъу.
Совет дзэ кхъухьлъатэзехуэ, авиацэм и генерал-лейтенант, Сталин Иосиф и къуэ нэхъыщIэ Сталин Василий къызэралъхурэ илъэс 95-рэ ирокъу.
УФ-м щIыхь зиIэ, АР-м и цIыхубэ артисткэ Жанэ Нафисэт къыщалъхуа махуэщ.
УФ-м нэгъуэщI къэрал IуэхухэмкIэ и министр Лавров Сергей и ныбжьыр илъэс 66-рэ ирокъу.
Абхъаз Республикэм и президент Хаджимбэ Рауль и ныбжьыр илъэс 58-рэ ирокъу.
Адыгэ сурэтыщI Хъуажь Рэмэзан и ныбжьыр илъэс 56-рэ ирокъу.
Биологие щIэныгъэхэм я доктор, КъБКъМУ-м и профессор Джато-къуэ Олег и ныбжьыр илъэс 55-рэ ирокъу.
Бразилием щыщ футболист цIэрыIуэ, дунейми къэрал зыбжанэми я чемпион, Кубок зэмылIэужьыгъуэхэр къэзыхьа, «Дыщэ топ», нэгъуэщI саугъэт куэд зыхуагъэфэща, ФИФА-м топджэгу нэхъыфI дыдэу 2004, 2005 гъэхэм къилъыта Рональдиньо и ныбжьыр илъэс 36-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 2 — 5, жэщым щIыIэр градуси 3 щыхъунущ.
